ร้านนี้อยู่ในศูนย์การค้าชั้น2พรอมเมนาด้า รีสอร์ท มอล(โซนโรงหนัง) เป็นอีกร้านนึงที่คนรักราเมนไม่ควรพลาดค่ะ เพราะเป็นของแท้ๆจากญี่ปุ่น ร้านตกแต่งเน้นด้วยไม้ มีโต๊ะบาร์ที่จะเห็นการทำราเมนกันสดๆเลย โต๊ะแยกก็มีค่ะ การบริการลูกค้าดีมากๆ จะตะโกนต้อนรับ และขอบคุณลูกค้าเป็นภาษาญี่ปุ่น สร้างสีสันดีค่ะ พูดถึงเรื่องอาหาร เมนูก็จะเป็นราเมนซุปเข้มข้น มีหลายแบบให้เลือก จะเป็นซุปขนมันข้นขาวไม่ใช่ซุปใสโชยุค่ะ สำหรับคนไม่ทานเลี่ยนจะไม่ชอบ ส่วนเมนูไฮไลท์ร้านนี้คือเส้นราเมนเปล่า เสิร์ฟแยกกับซุปเคี่ยวเข้มข้นของร้าน เวลาทานก็คนซุปให้เข้ากัน คีบเส้น-จุ่มซุป-เข้าปากเลยค่ะ ร้านนี้ตัวเส้นเหนียวนุ่มอร่อยเข้ากับซุป ซุปกลิ่นกอมเป็นเอกลักษณ์ แต่ทานไปนานๆก็จะเลี่ยน แต่ทางร้านมีซุปปลาแห้งไว้แก้เลี่ยนให้ด้วยค่ะ หมูนุ่มดี ลืมบอกว่าที่โต๊ะจะมีเตาไฟฟ้าแบนๆแนบโต๊ะไว้อุ่นซุปด้วยค่ะ เอาถ้วยวางก็ได้ทานแบบอุ่นๆละค่ะ ร้านนี้เป็นรสชาตเฉพาะตัว คนไทยอาจไม่คุ้นชินรสนี้ ขอให้เปิดใจมาลองทานกันนะคะ (: